**ELŐTERJESZTÉS**

**„****Litér, Dózsa György u. 24/A. szociális bérlakás kazáncseréje”**

**tárgyú napirendi ponthoz**

 **Litér Község Önkormányzat Képviselő-testületének, valamint Litér Község Önkormányzat Pénzügyi Gazdasági és Településfejlesztési Bizottságának ülésére.**

***2020. augusztus 10. (hétfő)***

**Tisztelt Képviselő-testület!**

**Tisztelt Bizottság!**

A Litér, Dózsa György u. 24/A. szociális bérlakás lakója 2020. június 23-án jelezte önkormányzatunk felé, hogy egyre erősebben folyat a kombi gázkazánja. Mivel a karbantartási- javítási munkák elvégzése a szerződés értelmében a bérlő feladata, ezért több szakembert is megkeresett. Június 24-én Zalai Szilárd gázszerelő a helyszíni felmérést követően megállapította, hogy a 2002-ben (a bérlakások kialakítása során) beépített Colibri KTE készüléknek több hibája is van. Felújítása gazdasági okokból már nem indokolt, mindenképpen a cseréje javasolt. Ez pedig a tulajdonos önkormányzat feladata.

Mivel a két kisgyermeket nevelő családnak a melegvíz-ellátását is ez a készülék biztosította, kérésünkre június 25-én e-mailben elküldte a szerelői szakvéleményt, melyben több okból is a készülék leselejtezését javasolja. Ezen felül mellékelt hozzá egy tételes kalkulációt egy új kondenzációs gázkazán beszerzésére, beszerelésére, beüzemelésére vonatkozóan. Törvényi szabályozás okán 2018-tól már csak kondenzációs kazánt lehet beépíteni, melynek komoly beüzemelési feltételei vannak.)

A magas árra való tekintettel több szakember felé kiment még árajánlati kérés, de csupán három érkezett be. Ezek közül is csak egy készült pontos helyszíni felmérés alapján. Az összehasonlításokat követően július 17-én kiválasztásra került a Celsius Therm Kft által készített árajánlat, és - a feladat sürgősségére való tekintettel - a munka is megrendelésre került.

**Kérem, hogy** **az elvégzett munka ellenértékét 899 371 Ft + ÁFA, azaz** **bruttó 1 149 201 Ft értékben a tartalék terhére pótlólag jóváhagyni szíveskedjenek**.

Litér, 2020. július 27.

 Varga Mihály

 polgármester

 Az előterjesztést készítette: Csikós Józsefné

*Határozati javaslat:*

Litér Község Önkormányzatának Képviselő-testülete megtárgyalta és elfogadta a Litér, Dózsa György u. 24/A. szociális bérlakás kazáncseréje tárgyú napirendi pontot.

A megrendelt munka ellenértékétnek fedezetét maximum 899 371 Ft + ÁFA, azaz bruttó 1 149 201 Ft értékben a tartalék terhére jóváhagyásra kerül.

Képviselő-testület felhatalmazza a polgármestert a szükséges intézkedések megtételére.

Határidő: azonnal

Felelős: Varga Mihály polgármester